EkBass/fiwiki-20250220-pages-articles huggingface dataset:
Viktor Ponedelnik

Viktor Vladimirovitš Ponedelnik (, 22. toukokuuta 1937 Rostov-na-Donu – 5. joulukuuta 2020Умер чемпион Европы по футболу 1960 года Виктор Понедельник ) oli neuvostoliittolainen jalkapalloilija ja hänet luetaan yhdeksi parhaimmista hyökkääjistä neuvostoliittolaisen jalkapallon historiassa. Ponedelnik aloitti uransa paikallisessa FK Rostovin joukkueessa 1956. Hän vaihtoi kaksi vuotta myöhemmin SKA Rostov-na-Donuun ja hänet kutsuttiin Neuvostoliiton jalkapallomaajoukkueeseen. Ponedelnik ratkaisi Neuvostoliitolle sen ainoan Euroopan-mestaruuden vuonna 1960, kun hän teki ratkaisevan maalin Jugoslaviaa vastaan lisäajalla. Uransa aikana maajoukkueessa Ponedelnik teki 20 maalia (joissain lähteissä 21) 29 pelissä ennen lopettamistaan vuonna 1966. Sen jälkeen hän toimi muun muassa valmentajana ja urheilutoimittajana. Hän oli naimisissa ja hänellä on kaksi tytärtä ja poika. ==Seurat== *1956–1958 FK Rostov *1959–1965 SKA Rostov-na-Donu *1966 FK Spartak Moskova == Lähteet == == Aiheesta muualla == Luokka:Neuvostoliittolaiset jalkapalloilijat Luokka:Jalkapallon Euroopan mestarit Luokka:Vuonna 1937 syntyneet Luokka:Vuonna 2020 kuolleet
Friedrich Robert Faehlmann

Friedrich Robert Faehlmann t. Fählmann (21. joulukuuta 1798 Liigvalla, Järvamaa – 10. huhtikuuta 1850, TarttoOtavan Iso tietosanakirja, Otava 1968, osa 2, p. 1262) oli virolainen lääkäri ja kielitieteilijä. Hän opiskeli Tarton yliopistossa ja perusti siellä Viron oppineitten seuran. Hän oli kiinnostunut kansanrunoudesta ja keräsi Kalevala esikuvanaan aineistoa, josta tuli myöhemmin kansalliseepos Kalevipoegin perusta.Friedrich Robert Faehlmann (1798–1850) Eesti Kirjanausmuseeum Faehlmann tuli ylioppilaaksi Tartossa 1818 ja valmistui 1827 lääkäriksi, jona hän oli hyvin etevä ja paljon käytetty. Vuonna 1842 hän tuli Tarton yliopistoon viron kielen lehtoriksi. Fählmann on kirjoittanut saksaksi useita tutkielmia viron kielestä: oikeinkirjoituksesta (hän kannatti suomenmukaista oikeinkirjoitusta), taivutus- ja johto-opin alalta. Hän on myös harrastanut virolaista kansanrunoutta, jota julkaistessaan ja esittäessään hän on kuitenkin käyttänyt runoilijan vapautta: hänen tarkoituksenaan oli lähentää viron jumalaistarustoa suomalaiseen. Hän itsekin hän oli runoilija: hän kirjoitti vironkielisiä runoja.Fählmann, Friedrich Robert, Tietosanakirja osa 2, palsta 1300 Tietosanakirja Osakeyhtiö 1910 == Lähteet == Luokka:Virolaiset kielitieteilijät Luokka:Virolaiset kirjailijat Luokka:Virolaiset lääkärit Luokka:Vuonna 1798 syntyneet Luokka:Vuonna 1850 kuolleet
Psyco

Psyco on laajennusmoduuli Pythoniin, mikä kääntää tavukoodia ajonaikaisesti konekieleksi (JIT-kääntäjä). Se ei juurikaan nopeuta I/O-operaatioita, mutta suoritintehoa vaativia ohjelmia Psyco voi nopeuttaa 4–100-kertaisesti. Psyco toimii IA-32-arkkitehtuurin suorittimilla. Psyco on valmis, eikä sen kehittämistä CPythonille enää jatketa. Myöhemmin Psycosta on määrä tulla kiinteä osa PyPy:a. ==Aiheesta muualla== * Psycon kotisivu * Make Python run as fast as C with Psyco Luokka:Python
Dario Argento

Dario Argento (s. 7. syyskuuta 1940 Rooma, Italia) on italialainen elokuvaohjaaja, -käsikirjoittaja ja -tuottaja. Parhaiten hänet tunnetaan kauhuelokuvista ja gialloista. Argenton ura alkoi vuonna 1970 Kuoleman lintu -elokuvan myötä. Tunnetuimmat teoksensa hän on tehnyt 1970-luvulla, kuten Verenpunainen kauhu (1975) ja Suspiria – tappavat huokaukset (1977). Argenton kultakauteen lasketaan usein kuuluvan kuusi elokuvaa: Verenpunainen kauhu (1975), Suspiria (1977), Inferno 80 (1980), Pelkoa ei voi paeta (1982), Phenomena (1985) ja Opera (1987). Itse ”jännityksen mestari” Alfred Hitchcock antoi nuorelle ohjaajakyvylle tunnustusta kommentoimalla Argenton Verenpunainen kauhu -elokuvaa sanoin: ”Tämä nuori italialaiskaveri alkaa huolestuttaa minua.” Vuonna 2005 Argento ohjasi Hitchcockin teoksista kertovan televisioelokuvan. Argenton elokuva Neljä kärpästä harmaalla sametilla (1971) kiellettiin Suomessa kokonaan, koska maahantuoja ei suostunut lyhentämään sen useita murhakohtauksia. Elokuva sai teatteriensi-iltansa Suomessa vasta vuonna 2023, joskin se oli julkaistu DVD-tallenteena vuonna 2011. Argento on merkitty yhdeksi Sergio Leonen ohjaaman ja käsikirjoittaman spagettiwestern-klassikon Huuliharppukostaja käsikirjoittajista. Dario Argenton tytär on näyttelijä- ohjaaja Asia Argento, joka näytteli naispääosaa Dario Argenton elokuvissa Trauma (1993), Stendhal-syndrooma (1996), Oopperan kummitus (1998) ja Mother of Tears (2007). == Filmografia (ohjaajana) == * Kostajat (myös He ratsastivat yhdessä, On sinun vuorosi kuolla tai Lännen vahvin kostaja; Oggi a me... domani a te, 1968) * Kuoleman lintu (L’ Uccello dalle piume di cristallo, 1970) * Hiipivä kauhu (Il Gatto a nove code, 1971) * Neljä kärpästä harmaalla sametilla (4 mosche di velluto grigio, 1971) * La porta sul buio (jaksot ”Testimone oculare” ja ”Il Tram”; tv-sarja, 1973) * Le Cinque giornate (1973) * Verenpunainen kauhu (Profondo rosso, 1975) * Suspiria (1977) * Inferno 80 (Inferno, 1980) * Pelkoa ei voi paeta (Tenebre, 1982) * Phenomena (1985) * Opera (1987) * Gli incubi di Dario Argento (1987) (tv-sarja, 9 jaksoa) * Pahan silmät (jakso ”The Black Cat”; Due occhi diabolici, 1990) * The King of Ads (jakso ”Fiat Croma commercial”; dokumentti, 1991) * Trauma (1993) * Stendhal- syndrooma (myös Stendhalin syndrooma; La Sindrome di Stendhal, 1996) * Oopperan kummitus (Il Fantasma dell’opera, 1998) * Sleepless (Non Ho Sonno, 2001) * Peluri (Il Cartaio, 2004) * Pidätkö Hitchcockista? (Ti piace Hitchcock?, tv-elokuva, 2005) * Masters of Horror (jaksot ”Jenifer”, 2005, ja ”Pelts”, 2006; tv-sarja) * Mother of Tears (La Terza madre, 2007) * Giallo (2009) * Dracula 3D (2012) * Dark Glasses – mustat lasit (Occhiali neri, 2022) == Lähteet == == Kirjallisuutta == * Timonen, Lauri: ”'Ok, tuokaa pervot sisään!' – Dario Argenton veri kuohuu”. Filmihullu 2/2016. == Aiheesta muualla == * * * Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Italialaiset elokuvatuottajat Luokka:Vuonna 1940 syntyneet Luokka:Elävät henkilöt
David Zucker

David Zucker (16. lokakuuta 1947, Milwaukee, Wisconsin, Yhdysvallat) on yhdysvaltalainen elokuvaohjaaja ja -tuottaja. Yhdessä veljensä Jerry Zuckerin ja Jim Abrahamsin kanssa Zucker ryhtyi työstämään vuonna 1980 elokuvaa Airplane!, jonka kolmikko ohjasi, käsikirjoitti ja tuotti yhdessä. Yhteistyötä jatkui aina 1990-luvulle saakka, jolloin jokainen lähti soolouralle. David Zucker tunnetaan erityisesti elokuvien Mies ja alaston ase (osat I ja II), Pomon tytär, Scary Movie 3, Scary Movie 4 ja Scary Movie 5 ohjaajana. == Lähteet == Luokka:Yhdysvaltalaiset elokuvaohjaajat Luokka:Vuonna 1947 syntyneet Luokka:Elävät henkilöt
Laskeuma

Laskeuma voi tarkoittaa erilaisia asioita: *radioaktiivinen laskeuma *kuivalaskeuma *märkälaskeuma
Jerry Zucker

Jerry Zucker (s. 11. maaliskuuta 1950, Milwaukee, Wisconsin, Yhdysvallat) on yhdysvaltalainen elokuvatuottaja ja -ohjaaja. Hän on ZAZ-kolmikon (David Zucker, Jim Abrahams, Jerry Zucker) nuorin jäsen. Yhdessä he ovat luoneet useita 1980- ja 1990-luvun klassikkokomedioita. Muun muassa Hei, me lennetään! ja Mies ja alaston ase ovat heidän luomuksiaan. 1990-luvun alussa kolmikko lähti soolourille. Jerry Zucker ohjasi ensimmäisenä elokuvan Näkymätön rakkaus (1990), jota hänen veljensä David Zucker parodioi elokuvassaan Mies ja alaston ase 2½. Parodioitu tai ei, mutta Näkymätön rakkaus oli vuoden suurimpia menestyksiä: maailmanlaajuiset lipputulot yli 500 miljoonaa dollaria. Zuckerin tulevaisuus ohjaajana oli turvattu, mutta hän päätti pitää taukoa, ja seuraava ohjaus valmistui vasta vuonna 1995, kun Lancelot – ensimmäinen ritari sai ensi-iltansa tähtinään Sean Connery ja Richard Gere. Tällä kertaa Zuckerin ohjaustyö karahti kiville. Vasta vuonna 2001 hän teki seuraavan ohjauksensa, komedian Rottaralli. Jerry Zucker on naimisissa tuottaja Janet Zuckerin kanssa. ==Aiheesta muualla== * Luokka:Yhdysvaltalaiset elokuvaohjaajat Luokka:Vuonna 1950 syntyneet Luokka:Elävät henkilöt
Vic Rattlehead

Vic Rattlehead on thrash metal -yhtye Megadethin maskotti, jonka yhtyeen perustaja Dave Mustaine alun perin loi. Vic on luurankomainen hahmo, joka ilmentää fraasia "älä näe pahaa, älä kuule pahaa, älä puhu pahaa". Hahmon silmät on peitetty pulteilla kiinnitetyllä metallisella visiirillä, suu salvattu koukuilla ja korvat peitetty metallisilla hupuilla. Vic esiintyy useimpien Megadethin levyjen etukannessa, mutta 90-luvulla julkaistiin neljä levyä ilman kuvaa Vicistä. Dave Mustaine on myöhemmin paljastanut, että hän aikoi alun perin ottaa tatuoinnin Vic Rattleheadista. Yhtyeen debyyttialbumi Killing Is My Business... And Business Is Good! sisältää kappaleen "The Skull Beneath the Skin", jossa Vic Rattlehead kuvataan kokonaisuudessa. Kappaleen sanoissa kuvataan Vicin kasvoja näin: Suom. Samaan tapaan kuin Eddie Iron Maidenin konserteissa, Vic on joissain tapauksissa tullut lavalle liikkuvana ja täysikokoisena. ==Esiintyminen albumeilla== ===Etukansissa=== *1984 Demo - Vicin pää jonka ympärillä on verisiä luita. *Killing Is My Business... And Business Is Good! (1985) - Vicin päästä otettu valokuva. *Peace Sells...But Who's Buying? (1986) - Vic nojaa "For Sale" -kylttiin Yhdistyneiden kansakuntien tuhoutuneen päämajan edessä. *So Far, So Good... So What! (1988) - Vic sotilasasussa konepistoolin kanssa. *Rust in Peace (1990) - Vic lentokonehallissa maailman (sen ajan) johtavien poliitikoiden ympäröimänä. Vicin kädessä on myös hohtava vihreä esine ja hänen edessään on putkilo, joka sisältää avaruusolion. *Risk (vain vuoden 2004 uudelleenjulkaisulla) - Vicin kuvan näkee rotanloukussa. *Capitol Punishment: The Megadeth Years (2000, kokoelma) - Vicin pienet päät normaalien, suurien pääkallojen vieressä. *The World Needs a Hero (2001) - Vic nousee kuolleen miehen rintakehästä. *The System Has Failed (2004) - Vic myy poliitikoille (kuvassa mm. George W. Bush, Bill ja Hilary Clinton ja Condoleeza Rice) syyttömyystuomioita. *Greatest Hits: Back to the Start (2005) - Vicin pää näkyy ydinräjähdyksen pilvessä. *United Abominations (2007) - Vic nahka-asusteessa "enkelin" alapuolella, kädessään haulikko. ===Sisäkansissa ja lehtisissä=== *Countdown to Extinction (1992) - Vic laskee pienillä pääkalloilla koristetulla helmitaululla. *Youthanasia (1994) - Vicillä on yllään musta kaapu, ja hänellä on sylissään pieni vauva. *Endgame (2009) - Vic nostaa pussin pois jonkinlaisen vangin päästä. ==Katso myös== *Eddie the Head *Snaggletooth ==Lähteet== Luokka:Maskotit Luokka:Megadeth Luokka:Kuvitteelliset elävät kuolleet
Philippe Bugalski

Philippe Bugalski (12. kesäkuuta 1963 Cusseton – 10. elokuuta 2012 Vichy) oli ranskalainen rallikuljettaja. Hän voitti vuonna 1999 sensaatiomaisesti Korsikan ja Katalonian rallin kaksivetoisella Citroenilla vaikka kisassa oli WRC-autoja. Bugalski ajoi myös kilpaa Citroën Xsara WRC:llä ja toimi tallin testikuskina. Viimeisen WRC-kisansa hän ajoi vuonna 2003 Kataloniassa, mutta testasi tallille myös tämän jälkeen, ajaen mm. Citroën C4 WRC:tä. Aktiiviuransa jälkeen Bugalski osallistui historic-ralleihinautosport.co.uk - World Rally winner and Citroen stalwart Philippe Bugalski dies after fall Viitattu 12.8.2012 ja toimi myös belgialaisen Thierry Neuvillen tukijana. Hän osti vuonna 2009 Automeca-nimisen rallipajan, jonka suojissa Neuville aloitteli uraansa.MTV3.fi - Ranskalainen MM-rallivoittaja kuoli tapaturmaisesti Viitattu 11.8.2012 Bugalski menehtyi kotonaan tapaturmaisessa putoamisonnettomuudessa vuonna 2012.IltaSanomat.fi - Surullinen tapaturma: rallikuski kuoli kotipihallaan Viitattu 11.8.2012 == WRC-voitot == # Kausi Osakilpailu Kartanlukija Auto 1 1999 35. Katalonian ralli Jean-Paul Chiaroni Citroën Xsara Kit Car 2 1999 43. Korsikan ralli Jean-Paul Chiaroni Citroën Xsara Kit Car ==Lähteet== == Aiheesta muualla == *Muistokirjoitus Rallin MM- sarjan virallisilla sivuilla *Philippe Bugalski World Rally Archives *Bugalskin tulokset *Tietoa Bugalskista Luokka:Ranskalaiset ralliautoilijat Luokka:Vuonna 1963 syntyneet Luokka:Vuonna 2012 kuolleet
Gilles Panizzi

Gilles Panizzi (s. 19. syyskuuta 1965 Roquebrune-Cap-Martin) on ranskalainen uransa lopettanut ralliautoilija. Panizzin kartturina toimi pitkän aikaa hänen veljensä Hervé Panizzi. == Ura == Panizzi ajoi ensimmäisen MM-rallivoittonsa vuonna 2000 Korsikalla ja seuraavassa kilpailussa Sanremon rallissa. Myöhemmin Panizzi voitti useampia asfalttikisoja autonaan Peugeot 206 WRC. Kaudella 2006 Panizzi ajoi Red Bull Škodan tallissa, mutta lähti ja hänen tilalleen tuli Harri Rovanperä. Saman kauden aikana Panizzi testasi Peugeot’n Super 2000 -luokan ralliautoa. Vuonna 2008 Panizzi ilmoitti lopettavansa moottoriurheilu- uransa. == WRC-voitot == # Kausi Osakilpailu Kartanlukija Auto 1 2000 44. Korsikan ralli Hervé Panizzi Peugeot 206 WRC 2 2000 42. Sanremon ralli Hervé Panizzi Peugeot 206 WRC 3 2001 43. Sanremon ralli Hervé Panizzi Peugeot 206 WRC 4 2002 46. Korsikan ralli Hervé Panizzi Peugeot 206 WRC 5 2002 38. Katalonian ralli Hervé Panizzi Peugeot 206 WRC 6 2002 44. Sanremon ralli Hervé Panizzi Peugeot 206 WRC 7 2003 39. Katalonian ralli Hervé Panizzi Peugeot 206 WRC == Rallin MM-sarjan tulokset == Vuosi Talli Auto 1 2 3 4 5 6 7 8 9 10 11 12 13 14 15 16 Sija Pisteet 1990 Gilles Panizzi Lancia Delta Integrale MON 16 POR KEN FRA GRE NZL ARG FIN AUS ITA CIV GBR NC 0 1993 Gilles Panizzi Peugeot 106 XSi MON SWE POR KEN FRA Kesk. GRE ARG NZL FIN AUS ITA ESP GBR NC 0 1995 Peugeot Sport Peugeot 306 S16 MON SWE POR FRA 12 NZL AUS ESP GBR NC 0 1997 Peugeot Sport Peugeot 306 Maxi MON SWE KEN POR ESP 3 FRA 3 ARG GRE NZL FIN IDN ITA AUS GBR 10. 8 1998 Peugeot Sport Peugeot 306 Maxi MON 9 SWE KEN POR ESP 6 FRA 4 ARG GRE NZL ITA 5 AUS 12. 6 1998 Gilles Panizzi Peugeot 106 Rallye FIN 35 12\. 6 1998 Gilles Panizzi Subaru Impreza WRX GBR Kesk. 12\. 6 1999 Gilles Panizzi Subaru Impreza WRC 98 MON Kesk. SWE KEN POR ESP 10. 6 1999 Peugeot Esso Peugeot 206 WRC FRA Kesk. ARG GRE NZL FIN 33 CHN ITA 2 AUS GBR 7 10\. 6 2000 Peugeot Esso Peugeot 206 WRC MON Kesk. SWE KEN Kesk. POR ESP 6 ARG GRE NZL FIN CYP FRA 1 ITA 1 AUS Kesk. GBR 8 7\. 21 2001 Peugeot Total Peugeot 206 WRC MON Kesk. SWE ESP 2 ARG ITA 1 FRA 2 AUS 9 8\. 22 2001 H.F. Grifone SRL Peugeot 206 WRC POR 12 CYP Kesk. GRE Kesk. KEN FIN 14 NZL GBR Kesk. 8\. 22 2002 Peugeot Total Peugeot 206 WRC MON 7 FRA 1 ESP 1 CYP 10 ARG Kesk. KEN 6 FIN GER ITA 1 NZL 7 AUS 6. 31 2002 Bozian Racing Peugeot 206 WRC SWE 16 GRE Kesk. GBR 11 6\. 31 2003 Marlboro Peugeot Total Peugeot 206 WRC MON Kesk. SWE GER 10 FIN AUS ITA 2 FRA 6 ESP 1 10\. 27 2003 Bozian Racing Peugeot 206 WRC TUR 5 NZL ARG GRE 7 CYP Kesk. GBR Kesk. 10\. 27 2004 Mitsubishi Motors Mitsubishi Lancer WRC 04 MON 6 SWE Kesk. MEX 8 NZL Kesk. CYP Kesk. GRE 10 TUR Kesk. ARG 7 FIN 11 GER Kesk. JPN GBR ITA FRA ESP 12 AUS 13. 6 2005 Mitsubishi Motors Mitsubishi Lancer WRC 05 MON 3 SWE MEX 8 NZL ITA CYP 11 TUR GRE ARG FIN GER GBR JPN 11 FRA Kesk. ESP AUS 15. 7 2006 Red Bull Škoda Škoda Fabia WRC MON 10 SWE MEX ESP 10 FRA ARG ITA GRE GER FIN JPN CYP TUR AUS NZL GBR NC 0 == Aiheesta muualla == *Panizzin tulokset *Tietoa Panizzista Luokka:Ranskalaiset ralliautoilijat Luokka:Vuonna 1965 syntyneet Luokka:Elävät henkilöt
FC Zürich

FC Zürich on sveitsiläinen jalkapalloseura Zürichin kaupungista. FCZ nousi takaisin pääsarjaan kaudella 2016-2017 ja voitti Sveitsin mestatuuden kuudentoista vuoden tauon jälkeen kaudella 2021-2022. Historiansa aikana se on voittanut 13 Sveitsin mestaruutta ja kymmenen Sveitsin cupmestaruutta. Joukkueen verivihollisia ovat niin ikään Zürichistä tuleva Grasshopper sekä baselilainen joukkue FC Basel. Zürich voitti Sveitsin mestaruuden vuonna 2006 dramaattisesti kaatamalla sarjajohtaja FC Baselin sarjan viimeisellä kierroksella vieraissa maalein 1–2. Ottelun voittomaali syntyi kolmannella lisäaikaminuutilla, ottelun käytännössä viimeisestä hyökkäyksestä. Tämä oli seuran ensimmäinen mestaruus 25 vuoteen. Kaudella 2015–2016 Zürich putosi Sveitsin pääsarjasta ensimmäistä kertaa 26 vuoteen. Kaksijakoinen kausi päättyi Zürichin cup-mestaruuteen vain muutama päivä putoamisen varmistuttua.Zurich win Swiss Cup four days after relegation == Saavutukset == *Sveitsin mestaruudet (13): 1902, 1924, 1963, 1966, 1968, 1974, 1975, 1976, 1981, 2006, 2007, 2009, 2022 *Sveitsin cup -mestaruudet (10): 1966, 1970, 1972, 1973, 1976, 2000, 2005, 2014, 2016, 2018 == Entisiä valmentajia == * André Breitenreiter (2021–2022) * Ludovic Magnin (2018−2020) * Uli Forte (2016−2018) * Sami Hyypiä (2014–2016) * Urs Meier (2012–2015) * Rolf Fringer (2012) * Urs Fischer (2010–2012) * Bernard Challandes (2007–2010) * Lucien Favre (2003–2007) * Gilbert Gress (2000–2001) * Kurt Jara (1991–1994) * Václav Ježek (1984–1986) * Jakob Kuhn (1983, 1983–1984) * Daniel Jeandupeux (1980–1983) == Lähteet == == Aiheesta muualla == * Kotisivu Zürich FC Luokka:Vuonna 1896 perustetut urheiluseurat Luokka:Zürichin urheilu
Goal

Goal on Story House Egmontin julkaisema jalkapalloaiheinen aikakauslehti, joka ilmestyy 6 kertaa vuodessa. Se sisältää muun muassa pelaaja- ja joukkue- esittelyitä ja muita jalkapalloaiheisia artikkeleita. Lehden päätoimittajana toimii Hermann Dill.https://tilaalehti.fi/tuote/goal-suomi/ Lisäksi lehdessä tulee julisteita. Egmont-konserni julkaisee lehteä myös Ruotsissa. Suomessa Goal-lehteä myydään esimerkiksi R-kioskeilla, Lehtipisteissä, sekä isoissa marketeissa. == Lähteet == == Aiheesta muualla == * Lehden kotisivut Luokka:Suomalaiset urheilulehdet Luokka:Jalkapallolehdet
Psychedelics Encyclopedia

Psychedelics Encyclopedia on Peter Staffordin ja Jeremy Bigwoodin kirjoittama tietokirja, jossa kerrotaan psykoaktiivisista aineista. Sen ensimmäinen painos julkaistiin vuonna 1978. Opus on muutaman sadan sivuinen tietokirja, jossa on tarkempia tietoja näistä alkaloideista, joita ovat muun muassa kannabis ja LSD johdannaisineen. ==Lähteet== Luokka:Päihdeaiheinen kirjallisuus Luokka:Vuoden 1978 kirjat
DIN

DIN on lyhenne saksankielisestä ilmauksesta Deutsches Institut für Normung,Lyhenneluettelo, Kotus joka tarkoittaa saksalaista standardointi- instituuttia. DIN on yleinen keskieurooppalainen teollisuustavaroiden valmistusta koskeva standardi. DIN on voittoa tavoittelematon yhdistys, joka on perustettu Berliinissä vuonna 1917 ja joka edustaa Saksaa kansainvälisessä standardiorganisaatiossa ISO:ssa (International Organization for Standardization). Tällä hetkellä DIN kattaa noin 30 000 standardia lähes jokaiselta teknologian alalta. Eräs tunnetuimmista DIN-standardeista on vuonna 1922 julkaistu DIN 467, joka määrää paperien standardikoot (A4 jne.). Tämä standardi hyväksyttiin kansainväliseksi ISO 216 -standardiksi vuonna 1975. == Lähteet == == Aiheesta muualla == *Kotisivu Luokka:ISO Luokka:Saksalaiset järjestöt Luokka:Standardisoimisjärjestöt
Chris Noth

Christopher David ”Chris” Noth (s. 13. marraskuuta 1954 Madison, Wisconsin) on yhdysvaltalainen näyttelijä, joka on tullut tunnetuksi sarjoista Kova laki, jossa hän näytteli etsivä Mike Logania vuosina 1990–1995, ja Sinkkuelämää, jossa hän esitti vuosikausia Carrien on/off-miesystävää. Noth nähtiin myös Sinkkuelämää-sarjaa seuranneissa kahdessa elokuvassa sekä vuonna 2021 alkaneessa And Just Like That...-sarjassa. Noth syntyi irlantilais- amerikkalaiseen perheeseen. Noth palasi Kovan lain rooliinsa vuonna 2005, jolloin hän liittyi spin-off-sarjan Kova laki: Rikollinen mieli näyttelijäkaartiin. Vuosina 2009–2016 hän oli yksi päähenkilöistä sarjassa Good Wife. 1980-luvulla hänellä oli pieni rooli Hill Street Bluesissa. Nothilla on vuonna 2008 ja 2020 syntyneet pojat Tara Wilsonin kanssa. Pari avioitui vuonna 2012. Vuonna 2021 useat naiset kertoivat, että Noth olisi kohdistanut heihin seksuaalista väkivaltaa. Noth sait potkut agenttitoimistostaan ja hänen kohtauksensa And Just Like That -sarjan ensimmäisen kauden päätösjaksossa leikattiin pois syytösten tultua julki. Noth sai potkut myös roolistaan vakoojatrillerisarjassa The Equalizer. == Lähteet == == Aiheesta muualla == * * ChrisNoth.net Luokka:Yhdysvaltalaiset näyttelijät Luokka:Vuonna 1954 syntyneet Luokka:Elävät henkilöt
Zoo Tycoon 2

Zoo Tycoon 2 on Blue Fang Gamesin kehittämä ja Microsoft Game Studiosin julkaisema taloussimulaatiopeli. Peli on julkaistu vuonna 2004. == Pelaaminen == Peli on jatko-osa Zoo Tycoonille. Kuten edeltävässäkin osassa, on pelin tarkoituksena huolehtia eläintarhan omistajana eläimistä. Lisäksi vierailijat täytyy pitää tyytyväisinä rakentamalla erilaisia viihdykkeitä. Erilaisia eläimiä on kolmisenkymmentä. Mukana pelissä on aiemmasta pelistä tutut henkilökunnan jäsenet, jotka esimerkiksi siivoavat eläinten aitaukset ja kertovat vierailijoille eläimistä. Eläimet voivat paeta aitauksistaan, jolloin syntyy pakokauhua, ja vierailijat lähtevät pois eläintarhasta, sillä he eivät pidä vapaista eläimistä. Pelissä on myös aikaisempaan peliin nähden kaksi uutta pelimuotoa. Zootopiassa pelaaja voi olla halutessaan eläintenhoitaja, jos omat eläintenhoitajat eivät tee työtään hyvin. Photo Safarissa pelaaja on vierailija, joka ottaa eläintarhasta valokuvia. Halutessaan pelaaja voi luoda oman valokuva-albumin. == Lisälevyt == Pelille on ilmestynyt neljä lisälevyä ja yksi Internetistä ladattava lisäosa. Sille julkaistiin uusin osa mahdollisesti syksyllä 2007. Endangered Species Zoo Tycoon 2 on saanut lisälevyn, Zoo Tycoon 2: Endangered Speciesin, joka tuo peliin harvinaisia, sukupuuttoon kuolemaisillaan olevia eläimiä. Endangered Species tuo mukaan myös uusia rakennuksia, taivasjunat ja jeeppiajot, jotka voi rakentaa aitausten ympärille vierailijoiden viihdyttämiseksi. Se tuo peliin uusia haasteita. African Adventure Zoo Tycoon 2 on myös saanut toisen lisälevyn:Zoo Tycoon:African Adventuren,joka muuttaa eläintarhan Afrikan seikkailuksi. Siinä on uusien eläimien lisäksi uudet aavikkoteeman rakennukset, uudet haasteet, realistinen eläinten käyttäytyminen, uudet Afrikan alueet ja safarityyliset jeepit. Se sisältää runsaasti uusia haasteita. Marine Mania Zoo Tycoon 2:den kolmas lisälevy, Marine Mania tuo peliin merieläimet. 20:nen uuden merieläimen lisäksi siinä voi kouluttaa eläimet esiintymään vierailijoiden iloksi. Siinä on myös uusia vesibiomeja ja vesiteemarakennuksia. Se tuo edellisten lisälevyjen tapaan uusia haasteita. Dino Danger Pack Zoo Tycoon 2-pelille ilmestynyt ensimmäinen ladattava lisälevy kantaa nimeä Zoo Tycoon 2:Dino Danger Pack, joka tuo pelisarjaan sukupuuttoon kuolleet dinosaurukset, joiden joukossa on myös Tyrannosaurus. Peli tuo Zoo Tycoon 2:teen dinosaurusaiheiset rakennusvälineet ja neljä tunnettua dinosaurusta. Sitä yhdistää muihin lisälevyihin se, että se tuo tavanomaiset haasteensa Extinct Animals Uusin lisälevy Zoo Tycoon 2:Extinct Animals julkaistiin syksynä 2007. Se tuo Zoo Tycoon 2:teen Dino Danger Packin tapaan sukupuuttoon kuolleita eläimiä, kuten mastodontin. Sen tuo tavanomaiset haasteet ja teemansa peliin kuten edelliset lisälevyt == Aiheesta muualla == * Viralliset kotisivut Luokka:Vuoden 2004 videopelit Luokka:Taloussimulaatiopelit Luokka:Reaaliaikaiset strategiapelit Luokka:Mac OS -pelit Luokka:Windows-pelit
Ämmälä

Ämmälä on Orimattilan Pennalan luoteispuolella ja Kujalan kaakkoispuolella oleva Lahden kaupunginosa. Alue on harvaan asuttua ja pientalovaltaista. Uusi asutus keskittyy entisen Lahti-Orimattilatien varrelle Orimattilan ja Lahden rajan tuntumaan. Ämmälän itäosassa kulki kapearaiteinen Loviisa–Vesijärven rautatie, joka levennettiin 1960 1524 mm:n levyiseksi Lahti–Loviisa -rautatieksi. Hämeen Heimoliitto valitsi Ämmälän vanhan keskustan vuonna 1996 alueen kauneimmaksi maisemaksi. Siellä voi nähdä perinteiselle hämäläiselle maatalousmiljöölle tyypillisiä rakennuksia. Ämmälään kulkevat bussilinjat 7 ja 7A. Linjan 7:n päätepysäkki on Kaukasenkadun ja Orimattilankadun risteyksessä. linja 7A:n päätepysäkki on Ämmäläntiellä hieman ennen Lakkilantien risteystä. Molemmat linjat kulkevat toisessa suunnassaan Karistoon. ==Aiheesta muualla== * Lahden kaupunginkirjasto: Ämmälä-nimen synty. Luokka:Lahden kaupunginosat
Niemi (Lahti)

Niemi on Lahden 4. kaupunginosa, joka sijaitsee Vesijärven itärannalla. Sen naapurikaupunginosia ovat etelässä Kartano ja Keski-Lahti, kaakossa Kiveriö, idässä Kivimaa ja koillisen-pohjoisen suunnalla Mukkula. Niemen tilastollisen kaupunginosan väkiluku (2017) oli 1 674. Tämän tilastoalueen rajaus on kuitenkin jostain syystä suppeampi kuin Niemen kaupunginosan alue, joten kaikki Niemen kaupunginosan asukkaan eivät ole siten mukana tässä tilastoluvussa. 270px|thumb|Ruoriniemen kerrostaloja. Kaupunginosassa sijaitsevat muun muassa Kivistönmäen päiväkoti, Niemen päiväkoti, Lahden tiede- ja yrityspuisto ja Niemen venesatama. Myös melontaseura Vesisamoiljioiden käyttämä Kahvisaari kuuluu kaupunginosaan. Niemen Vesijärveen työntyvään Ruoriniemeen on rakennettu kerrostaloja tiheällä asemakaavalla. Alueella ennen toimineen, sittemmin puretun puunjalostuslaitoksen vuoksi sinne johti myös kapearaiteinen Loviisa–Vesijärven rautatie. Tämän varrella sijaitsi Niemen rautatieasema, jota käytettiin tavaraliikenteen tarkoituksiin. Vesijärven toinen asema, valtion leveäraiteinen Vesijärven asema on toiminut henkilöliikenneasemana Päijänteen höyrylaivoistakin tulleille matkustajille. ==Katso myös== * Fennia Faneri * Loviisan–Vesijärven rautatie * Niemen rautatieasema == Lähteet == ==Aiheesta muualla== * *
Ryan Diem

Ryan Diem (s. 1. heinäkuuta 1979) on yhdysvaltalainen uransa lopettanut amerikkalaisen jalkapallon pelaaja. 198-senttinen ja 145-kiloinen Diem pelasi koko ammattilaisuransa ulompana hyökkäyksen linjamiehenä NFL-liigan Indianapolis Coltsin joukkueessa. Hänet varattiin Coltsiin vuonna 2001 ja lopetti uransa kauden 2011 jälkeen. ==Lähteet== == Aiheesta muualla == * Ryan Diemin profiilin NFL:n virallisilla sivuilla Luokka:Yhdysvaltalaiset amerikkalaisen jalkapallon pelaajat Luokka:Vuonna 1979 syntyneet Luokka:Elävät henkilöt
Celestinus II (vastapaavi)

Celestinus II, syntyjään Thebaldus Buccapeco (k. 1126) oli vastapaavina 15. tai 16 joulukuuta 1124 alkaen enintään muutaman päivän ajan. Celestinusta pidettiin alun perin laillisena paavina, mutta hän suostui eroamaan kilpailevan ehdokkaan Honorius II:n hyväksi. Celestinusta ei mainita paavien virallisessa luettelossa ja tämän vuoksi hänet on jälkikäteen laskettu vastapaaviksi. Luokka:Vastapaavit
Chris Mihm

Christopher Steven ”Chris” Mihm (s. 16. heinäkuuta 1979 Milwaukee, Wisconsin) on yhdysvaltalainen aktiiviuransa lopettanut koripalloilija, pelipaikaltaan sentteri. 213 cm pitkä ja 120 kg painanut Mihm pelasi NBA:ssa 436 runkosarja- ja viisi pudotuspeliottelua, joukkueinaan Cleveland Cavaliers (2000–2003), Boston Celtics (2003–2004) ja Los Angeles Lakers (2004–2009). Mihm oli Chicago Bullsin ensimmäisen kierroksen varaus NBA:n varaustilaisuudessa 2000, mutta hänen pelaajaoikeutensa siirtyivät jo varauspäivänä Cleveland Cavaliersille pelaajakaupassa, jossa Bulls sai Cavaliersin varaaman Jamal Crawfordin sekä rahallisen korvauksen. Hänet valittiin kaudella 2000–2001 NBA:n tulokkaiden kakkostähdistöön. Mihm oli sivussa koko kauden 2006–2007 leikkausta vaatineen nilkkavamman vuoksi ja kauden 2008–2009 lopulla, vajaat kaksi viikkoa sen jälkeen, kun hänet oli kaupattu Memphis Grizzliesiin, hänelle tehtiin uusi nilkkaleikkaus. Hän ei pelannut Grizzliesissä yhtään ottelua, vaan lopetti uransa kauden jälkeen. Mihm pelasi ennen ammattilaisuraansa Texasin yliopiston Austinin kampuksen koripallojoukkueessa. Pelaajauransa päättymisen jälkeen hän jatkoi yliopisto-opintojaan ja valmistui. == Lähteet == Luokka:Yhdysvaltalaiset koripalloilijat Luokka:Vuonna 1979 syntyneet Luokka:Elävät henkilöt
The Blair Witch Project

The Blair Witch Project on yhdysvaltalainen vuonna 1999 ensi-iltansa saanut pienen budjetin kauhuelokuva. Elokuva kuvattiin pääasiassa käsivaralta tavallisilla videokameroilla. Markkinoinnissa käytettiin tehokkaasti hyväksi internetiä sekä sanomalehtiä, joissa elokuvan tapahtumat esitettiin tositapahtumina. The Blair Witch Project oli taloudellisesti suurmenestys: 60 000 dollarin budjetilla tehty elokuva tuotti maailmanlaajuisesti yli 248 miljoonaa dollaria. Elokuvan ohjasivat Eduardo Sánchez ja Daniel Myrick. Aiheen ympärille on kehittynyt oma tuoteperheensä, ja aiheen ympärille on ilmestynyt niin elokuvia, kirjoja kuin pelejäkin. Blair Witch -elokuvasarjassa on ilmestynyt kolme elokuvaa, The Blair Witch Project -elokuvan lisäksi on ilmestynyt Book of Shadows: Blair Witch 2 (2000) ja Blair Witch (2016). == Juoni == Tapahtumat alkoivat lokakuussa vuonna 1994, kun kolme nuorta opiskelijaa katosi metsään Burkittsvillessä, Marylandissä, Black Hillsin alueella. Nuoret tekivät dokumenttiohjelmaa koulua varten ja keksivät aiheekseen Blairin noidan legendan. Metsässä asuu legendan mukaan Blairin noita. Nuoret videoivat paikkoja, jotka mainitaan legendassa. Heidän on tarkoitus olla metsässä vain pari päivää, mutta he eivät koskaan palaa. Vuotta myöhemmin heidän kuvaamansa materiaali kuitenkin löydetään metsässä sijaitsevan talon pihalta kuopattuna maan alle. Vieläkään ei tiedetä missä he ovat ja mitä heille tapahtui. == Näyttelijöitä == == Lähteet == == Aiheesta muualla == * *MTV3:n elokuva-arvostelu Luokka:Psykologiset kauhuelokuvat Luokka:Vuoden 1999 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset independent-elokuvat Luokka:Seulonnan keskeiset artikkelit
Muinaisten petojen matkassa

Muinaisten petojen matkassa on BBC:n tuottama tietokoneella animoitu dokumentaarinen television minisarja, joka kertoo esihistoriallisten nisäkkäiden elämästä miljoonia vuosia sitten. Se valmistui vuonna 2001. Sarjaan kuuluu kuusi jaksoa, joiden yhteenlaskettu kesto on noin kolme tuntia. Muinaisten petojen matkassa on jatkoa BBC:n vastaavalla tekniikalla toteuttamalle sarjalle Matkalla dinosaurusten kanssa. Suomessa Muinaisten petojen matkassa esitettiin Yle TV1 -kanavalla tammi-helmikuussa 2002. Suomennoksesta vastasi Esko Vertanen, ja suomenkielisenä selostajana toimi Jarmo Heikkinen. Sarja on julkaistu suomeksi myös DVD- ja VHS-muodossa. == Jaksot == # Nimi Esityspäivä Paikka ja ajankohta Suomenkielinen Englanninkielinen Suomessa Englannissa == Muinaisen elämän jäljillä == Muinaisen elämän jäljillä () on kaksiosainen oheissarja, joka Suomessa esitettiin helmikuussa 2002 Prisma-ohjelmapaikalla. DVD-versiossa sarjan nimi on Muinaisten petojen juurilla. Oheissarjassa avataan Muinaisten petojen matkassa -sarjan tieteellisiä ja teknisiä taustoja. Kumpikin jakso kestää noin 50 minuuttia. # Nimi Esityspäivä Suomenkielinen Englanninkielinen Suomessa Englannissa == Lähteet == == Aiheesta muualla == * Luokka:Paleontologia Luokka:Brittiläiset minisarjat Luokka:BBC:n televisio-ohjelmat Luokka:2000-vuosikymmenen televisiosarjat
Buteeni

Buteeni (butyleeni) on tyydyttymätön hiilivety, jossa on neljä hiiltä ja yksi kaksoissidos. Buteeni kuuluu alkeeneihin. Sen molekyylikaava on C4H8. Buteenilla on kolme eri isomeerista muotoa: * 1-buteeni eli n-buteeni (CAS- numero 106-98-9), * cis-2-buteeni (CAS-numero 590-18-1) ja * trans-2-buteeni (CAS-numero 624-64-6). Lisäksi sama molekyylikaava C4H8 on 2-metyylipropeenilla eli isobuteenilla (CAS-numero 115-11-7) sekä rengarakenteisilla alkaaneilla syklobutaanilla (CAS-numero 287-23-0) ja metyylisyklopropaanilla (CAS-numero 594-11-6). Kaikki buteenin isomeerit ovat huoneenlämpötilassa- ja paineessa kaasuja, mutta ne voidaan nesteyttää lisäämällä painetta tai alentamalla lämpötilaa. Kaasut ovat värittömiä, mutta niillä on ominainen hajunsa, ja ne syttyvät herkästi. Vaikka niitä ei esiinny paljon öljyssä, voidaan niitä valmistaa. Nämä buteenin isomeerit ovat varsin pysyviä yhdisteitä, mutta reagoivat alkaaneja helpommin kaksoissidoksensa vuoksi. Buteenia käytetään muun muassa synteettisen kumin valmistuksessa. IUPAC nimi Yleinen nimi Rakenne Viivakaava 3D malli 1-buteeni α-butyleeni cis-2-buteeni Z-β-butyleeni trans-2-buteeni E-β-butyleeni 2-metyylipropeeni/isobuteeni isobutyleeni Luokka:Alkeenit
Neljännesmaraton

Neljännesmaraton on nimensä mukaisesti maratonin neljänneksen (10,55 km) pituinen juoksumatka. Maratonista ja puolimaratonista poiketen se ei ole virallinen yleisurheilun kilpailumatka, mutta sitä juostaan jonkin verran esimerkiksi massajuoksu- ja hölkkäkilpailuissa. Maratonin ja puolimaratonin tapaan neljännesmaraton on katu- tai tiejuoksu. Luokka:Maraton
Howard Smith (elokuvaaja)

Howard Smith on yhdysvaltalainen kameramies ja elokuvaaja. Hän aloitti uransa vuonna 1991 kameramiehenä televisiosarjassa Sherlock Holmesin muistikirja. Ensimmäisen suuren elokuvan kameramiehenä hän toimi Pyhimys-elokuvan myötä vuonna 1997. Vuosien varrella hän on ollut kameramiehenä yhdysvaltalaisissa suurtuotannoissa, kuten elokuvissa The Matrix Reloaded, The Matrix Revolutions, Kaava 51, Possession ja Birthday girl – unohtuman yllätys. Vuonna 2001 Smith työskenteli ensimmäistä kertaa suomalaisen elokuvan parissa. Toimittuaan Tango Kabareen (2001) kameramiehenä hän toimi vuonna 2005 jo pääasiallisena kuvaajana Pekka Lehdon elokuvassa Game Over. ==Aiheesta muualla== * Luokka:Yhdysvaltalaiset elokuvaajat Luokka:Syntymävuosi puuttuu Luokka:Elävät henkilöt
Teuvan Rivakka

Urheiluseura Teuvan Rivakka perustettiin vuonna 1902 Teuvalla, Etelä- Pohjanmaalla. Nykyään seurassa on hiihto-, suunnistus-, yleisurheilu-, sulkapallo-, kuntourheilu-, pyöräily-, lentopallo-, salibandy- ja painijaostot. Seura ylläpitää Kaarihovi-nimistä tanssipaikkaa. Seuraa on vuosien varrella edustanut mm. keihäänheiton olympiavoittaja Pauli Nevala, vapaapainin olympiamitalisti Jukka Rauhala , vapaapainin euroopanmestari Pekka Rauhala sekä pikajuoksija Antti Rajamäki. == Aiheesta muualla == * Teuvan Rivakan Internet-sivut Luokka:Teuva Luokka:Suomalaiset urheilun yleisseurat Luokka:Vuonna 1902 perustetut urheiluseurat
Messier 28

Messier 28 (M28, NGC 6626) on Charles Messierin 27. heinäkuuta 1764 löytämä pallomainen tähtijoukko, joka on halkaisijaltaan 60 valovuotta ja sijaitsee noin 18 000–19 000 valovuoden etäisyydellä. M28 oli toinen pallomainen tähtijoukko, josta havaittiin millisekuntipulsari. M4 oli ensimmäinen. Tämä pulsari, nimeltään 1620-26 pyörii akselinsa ympäri kerran 11 millisekunnissa. == Lähteet == == Aiheesta muualla == * * * 028 M028 6626
Limbo (tanssi)

Limbo on karibialaisesta Trinidad ja Tobagon saarivaltiosta peräisin oleva tanssi. Tanssija liikkuu karibialaisten rytmien tahdissa, taivuttaa itseään taaksepäin ja tanssii vain jalkapohjillaan lattiaan tukeutuen vaakasuoran riman alitse koskettamatta sitä tai lattiaa. Muut tanssijat alittavat vuorollaan riman, jota lasketaan asteittain alemmaksi, kunnes vain yksi on pystynyt sen alittamaan kaatumatta selälleen. Katsojat ja muut tanssijat laulavat ja kannustavat tanssijaa taputuksin ja huudoin. Limbo, jota kutsutaan myös ”rimanalitustanssiksi” () oli alun perin rituaali, jota esitettiin hautajaisissa. 1960-luvulla sitä alettiin tanssia maailmalla esiintymislavoilla yleisön viihdyttämiseksi. Viime vuosina paremmuudesta kilpailua limboa tanssien on käytetty sosiaalisen alkukankeuden poistoon Karibian alueen ohella maailman muissakin trooppisissa lomakeskuksissa. Näissä kilpailuissa voittaja yleensä palkitaan. Tulilimbo (fire limbo) on ammattitanssijoiden esittämä tanssin muunnelma, jossa tanssijan tehtävänä on alittaa palava rima. Tanssija saattaa myös sytyttää rimassa olevan palavan aineen puhaltamalla suustaan alkoholia palavan soihdun läpi. Merriam-Websterin sanakirjan mukaan limbo-sana on peräisin alueella puhutusta englannin murteesta; Jamaikan englannin taivuttamista merkitsevä limba juontuu englannin taipuisaa ja notkeaa merkitsevästä sanasta limber.limbo #2 == Lähteet == ==Aiheesta muualla== * http://www.tntisland.com/limbo.html * http://www.streetswing.com/histmain/z3limbo.htm * http://www.answers.com/topic/funeral-practices-cultural-variation Luokka:Rituaalitanssi Luokka:Seuratanssi Luokka:Trinidad ja Tobago
Jess Margera

Jesse Phillip "Jess" Margera (s. 28. elokuuta 1978 West Chester, Pennsylvania) on yhdysvaltalainen muusikko. Hän soittaa rumpuja CKY -yhtyeessä. Jess Margera on Bam Margeran veli, Phil Margeran ja April Margeran poika. Luokka:Yhdysvaltalaiset rumpalit Jess Margera Luokka:Vuonna 1978 syntyneet Luokka:Elävät henkilöt
Max-Morlock-Stadion

thumb|right|Stadion Nürnberg Stadion Nürnberg (tunnettu myös nimellä Franken- Stadion, Grundig Stadion) on vuonna 1928 valmistunut jalkapallostadion Nürnbergissä, Saksassa. Ennen vuotta 1991 se tunnettiin nimellä Städtisches Stadion. Maaliskuusta 2006 lähtien stadionin virallinen nimi on ollut easyCredit-Stadion saksalaisen norisbank AG:n vuokrattua nimioikeudet. 2. Bundesliigassa pelaava 1. FC Nürnberg pelaa kotiottelunsa stadionilla. Stadion uusittiin vuoden 2006 jalkapallon MM-kilpailuja varten vuosina 2003–2005. Kunnostaminen maksoi 56 miljoonaa euroa ja nosti stadionin yleisökapasiteetin 47 559 katsojaan. MM-kilpailuissa Franken-Stadion-nimellä esiintyvällä stadionilla pelattiin viisi ottelua: neljä alkusarjaottelua ja yksi ensimmäisen pudotuspelikierroksen ottelu. ==Katso myös== *Reichsparteitagsgelände Luokka:Saksan jalkapallostadionit Luokka:Saksan yleisurheilu Luokka:Baijerin urheilupaikat Luokka:Baijerin jalkapallo Luokka:Nürnbergin rakennukset ja rakennelmat Luokka:Nürnbergin urheilu
Limbo

Limbo voi tarkoittaa ainakin seuraavia: * limbo, akrobaattinen tanssilaji * Limbo, ohjelmointikieli * Limbus tai limbo, katolisessa teologiassa välitila kastamattomina kuolleille lapsille ja Vanhan testamentin hurskaille * Limbo, tasohyppelypeli. * Limbo, Ben Sharrockin ohjaama elokuva (2020) * Limbo, ruotsalainen tv-sarja * Limbo, suomalainen tv-sarja vuodelta 2023
Gerald Asamoah

Gerald Asamoah (s. 3. lokakuuta 1978 Mampong, Ghana) on saksalainen ghanalaissyntyinen jalkapalloilija. Asamoah syntyi Ghanassa, mutta muutti Saksaan vuonna 1990. Vuonna 1994 saksalainen Bundesliiga-seura Hannover 96 otti Asamoahin joukkueeseensa ja 79 ottelussa hän teki 29 maalia. Viisi vuotta myöhemmin hän siirtyi toisen Bundesliiga-seuran FC Schalke 04:n riveihin. Hänen hyvät otteensa jatkuivat myös siellä ja vuonna 2001 hän sai kutsun Saksan jalkapallomaajoukkueeseen. Sitä kautta hän pääsi aina vuoden 2002 MM- kilpailuihin asti, jossa hän voitti hopeaa Saksan joukkueen kanssa. Hänet valittiin myös seuraaviin MM-kotikisoihin 2006, joissa Saksa voitti pronssia. Myöhemmin Asamoah on edustanut St. Paulia ja Greuther Fürthiä. Hän pelasi Saksan maajoukkueessa 43 ottelua ja teki niissä kuusi maalia. == Lähteet == Luokka:Saksalaiset jalkapalloilijat Luokka:Vuonna 1978 syntyneet Luokka:Elävät henkilöt
Ari Heikkinen (poliitikko)

Ari Eelis Heikkinen (s. 20. toukokuuta 1964 Siilinjärvi) on vihreiden pitkäaikainen valtakunnan tason vaikuttaja. Heikkinen on toiminut vuodesta 2011 lähtien Oulun kaupungin hallintojohtajanahttp://www.keski- uusimaa.fi/artikkeli/86079-ari-heikkinen-oulun-hallintojohtajaksi ja on aiemmin ollut muun muassa vihreiden puoluesihteerinä vuosina 1997-2007 ja oikeusministeri Tuija Braxin erityisavustajana. Heikkinen aloitti poliittisen toiminnan 1980-luvulla Jyväskylän yliopiston ylioppilaskunnassa. Hän on ollut mukana Kalevi Kivistön presidentinvaalikampanjassa 1988 ja toiminut Rauhanpuolustajissa. Lisäksi hän on ollut vihreiden ehdokkaana europarlamentti-, eduskunta- ja kunnallisvaaleissa. ==Lähteet== Luokka:Vihreän liiton poliitikot Luokka:Vihreän liiton puoluesihteerit Luokka:Vuonna 1964 syntyneet Luokka:Elävät henkilöt Luokka:Erityisavustajat
Orange County Choppers

Orange County Choppers (OCC) on kustomoituja moottoripyöriä valmistava yhdysvaltalainen yhtiö, jonka perustivat vuonna 1999 Paul Teutul Sr. ja Paul Teutul Jr. Yhtiö tuli kuuluisaksi tosi-TV -sarjan American Chopperin avulla, joka alkoi vuonna 2002. Yhtiö sijaitsee Orangen piirikunnassa, New Yorkissa ja se sekoitetaan usein Kaliforniassa sijaitsevaan samannimiseen piirikuntaan. Perheyhtiö on alun perin 1970-luvulla perustettu metallialan yritys Orange county ironworks. 1990-luvulla Paul Teutul Sr. rupesi valmistamaan sivutoimena moottoripyöriä ja vuonna 1999 hän perusti Orange County Choppersin. ==Yhtiön valmistamat teemapyörät== * P.O.W./ M.I.A. -pyörä * Statue of Liberty -pyörä * New York Jets -pyörä * Mikey Blues -pyörä * Tool Bike -pyörä * Lance Armstrong -pyörä * I, Robot -pyörä * Carroll Shelby -pyörä * Lincoln Mark LT -pyörä * Napa Drag -pyörä * Jorge Posada Foundation -pyörä * Shuttle Tribute -pyörä * Jay Leno -pyörä * Fire Bike * Sunoco -pyörä * Gilette -pyörä * Police -pyörä * Comanche -pyörä * Mikey / Vinnie -pyörä * Jet Bike * Junior Dream -pyörä * Billy Joel -pyörä * LUGZ -pyörä * HP -pyörä * Davis Love -pyörä * Dixie Chopper -pyörä * Go Daddy -pyörä * Intel -pyörä * Byron Nelson -pyörä * Silver State Choppers -pyörä * Eragon -pyörä * NASA -pyörä == Aiheesta muualla == * Virallinen kotisivu Luokka:Yhdysvaltalaiset moottoripyörävalmistajat
Jamaikan lippu

Jamaikan lippu on Jamaikan tunnus, joka otettiin käyttöön maan itsenäistymispäivänä 6. elokuuta 1962. Lipussa on kolmea väriä: vihreä, kullankeltainen ja musta. Nämä ovat panafrikkalaisia värejä. Musta symboloi jamaikalaisten voimaa ja luovuutta; keltainen symboloi auringonvaloa sekä maan luonnonrikkauksia; vihreä symboloi toivoa tulevaisuuden suhteen ja maatalouden rikkautta. Aiemmin lipun väreille annettiin selitys, jonka mukaan musta kuvaisi kansan koettelemuksia, keltainen aurinkoa ja vihreä maan vehreää luontoa. Lipun väreihin liitettiin usein lause: "Koettelemuksia on, mutta aurinko paistaa ja luonto viheriöi." Lippu Luokka:Valtioiden liput
Kheiron

Kheiron (, ) on kreikkalaisessa mytologiassa Thessaliassa asuva viisas kentauri. Hän opetti monia ihmissankareita, kuten Akhilleusta ja Heraklesta. Kheiron on tunnettu viisaudestaan, lempeydestään ja lääkintätaidoistaan. Toisin kuin muut kentaurit, jotka polveutuivat kuningas Iksionista, Kheiron oli titaani Kronoksen ja erään merenneidon poika. Täten hän myös oli ylijumala Zeuksen velipuoli. Hevosmaiset piirteensä hän oli saanut siitä, että Kronos oli lähestynyt hänen äitiään hevosen olomuodossa. Khreiron oli muista kentaureista poiketen viisas ja hyväluonteinen. Koulutuksensa hän sai tieteiden ja taiteiden jumala Apollonilta ja metsästyksen jumalatar Artemiilta. Hänet tunnettiin taidoistaan ​​metsästyksen, lääketieteen, musiikin ja ennustamisen alalla. Hän oli myös erinomainen lyyransoittaja. Kheiron asusti muiden kentaurien tapaan Pelion-vuorella. Siellä hän myös opetti Kreikan suurimpia sankareita, kuten Heraklesta, Nestoria, Iasonia, Theseusta, Odysseusta ja monia muita. Juuri Kheiron opetti Peleukselle miten saada itselleen nereidi Thetiksen. Peleuksen ja Thetiksen poika Akhilleus annettiinkin Kheironin kasvatettavaksi. Argo-laivan argonautit saivat häneltä kalenterin. Apollon uskoi poikansa Asklepioksen Kheironin vastuulle. Kun kentauri palasi kotiinsa kantaen vauvaa, hänen tyttärensä Okyroe tuli häntä vastaan, ja lapsen nähdessään puhkesi ennustamaan kunniaa, joka hänen oli määrä saavuttaa. Asklepios sai Kheironilta kaiken lääketieteellisen osaamisensa. Asklepioksesta tuli aikuisena tunnettu lääkäri, ja kerran hän onnistui jopa herättämään kuolleita henkiin. Haades paheksui tätä, ja Zeus hänen pyynnöstään iski rohkeaa lääkäriä salamalla ja tappoi hänet. Lopulta Asklepios nousi lääkintätaidon jumalaksi. Toisin kuin muut kentaurit, Kheiron kuului kuolemattomiin. Hänen kohtalokseen koitui kuitenkin äkkipikainen Herakles, joka ampui vahingossa opettajaansa Hydran vereen kastetulla myrkkynuolella. Kheironin tuskat olivat niin valtaisia, että hän rukoili Zeukselta kuolemaa. Zeus korotti Kheironin kuoltua hänet tähtitaivaalle Jousimiehen tähdistöksi. == Lähteet == == Kirjallisuutta == * * == Aiheesta muualla == Luokka:Kentaurit
Syytetty (elokuva)

Syytetty () on vuonna 1988 ensi-iltansa saanut yhdysvaltalainen draamaelokuva, jonka on ohjannut Jonathan Kaplan. Elokuvan pääosissa esiintyvät Jodie Foster ja Kelly McGillis. Foster voitti roolisuorituksestaan parhaan naispääosan Oscar-palkinnon ja Golden Globen parhaasta naispääosasta draamaelokuvasta. Lisäksi hän oli ehdolla Bafta-palkinnon saajaksi. ==Taustaa== Elokuva perustuu tositapahtumiin, vuonna 1983 tapahtuneeseen joukkoraiskaukseen, jonka uhri oli 21-vuotias Cheryl Araujo (1961–1986). Syytetty on historiallinen elokuva, sillä raiskauksen uhri asetetaan ensimmäistä kertaa tapahtumien keskipisteeksi. == Juoni == Elokuva kertoo työluokan naisesta Sarah Tobiasista, jolla on kevytkenkäinen maine. Eräänä iltana baarissa ryhmä humalaisia baarin kanta-asiakkaita raiskaa hänet joukolla muiden katsellessa. Piirisyyttäjä Kathryn Murphy (McGillis) ottaa hoidattavakseen raiskausjutun, ja oikeudenkäynti osoittaa, että vaikka raiskausillan aikana olisi ollut vaikka kuinka paljon seksuaalista jännitettä ja härnäämistä, humalaiset kanta- asiakkaat ovat silti syyllisiä sekä raiskaukseen että siihen yllyttämiseen. Realistisesti kuvattu raiskaus nähdään vasta elokuvan lopussa, kun katsojien myötätunto on saatu Sarahin puolelle. == Rooleissa == ==Vastaanotto== Teattereissa Syytetystä tuli huomattava menestys, ja se tuotti moninkertaisesti budjettinsa verran. Video-oppaassa vuodelta 1994 Kati Sinisalo arvioi Syytetyn jäävän kaavamaiseksi oikeussalidraamaksi elokuvan tärkeästä kysymyksenasettelusta huolimatta. Hän antoi elokuvalle kolme tähteä viidestä, mikä vastaa sanallista arviota ”hyvä”. ==Lähteet== Luokka:Oikeussalidraamat Luokka:Vuoden 1988 yhdysvaltalaiset elokuvat
Deutsche Bank Park

Deutsche Bank Park (aiemmin Commerzbank-Arena), tunnettu myös nimellä Waldstadion, on jalkapallostadion Frankfurtissa, Saksassa. Se on Bundesliigaseura Eintracht Frankfurtin kotistadion. Waldstadion avattiin vuonna 1925 ja toisen maailmansodan aikana sitä käytettiin myös poliittisten puheiden pitopaikkana. Stadion on kuitenkin nykyään lähes kokonaan uusittu lähinnä vuoden 2006 jalkapallon MM-kilpailuita varten. Uusitulle stadionille mahtuu kansallisten sarjojen jalkapallo-otteluihin 52 300 katsojaa. Bundesliigan otteluiden lisäksi muun muassa Maanosaliittojen Cupin finaali vuonna 2005 pelattiin stadionilla. Toukokuusta 2005 aina kesäkuuhun 2020 saakka stadion on toiminut nimellä Commerzbank-Arena saksalaisen Commerzbank AG:n vuokrattua nimioikeudet itselleen. Heinäkuusta 2020 alkaen stadionin virallinen nimi on ollut Deutsche Bank Park. Nykyinen sopimus on nimestä on voimassa vuoden 2027 kesäkuun loppuun saakka. Vuoden 2006 jalkapallon MM- kilpailuissa FIFA WM-Stadion Frankfurt -nimellä toimineella stadionilla pelattiin viisi ottelua. Neljä näistä oli alkulohko-otteluita ja yksi puolivälieräottelu. == Lähteet == == Aiheesta muualla == *Deutsche Bank Park (saksaksi ja englanniksi) Luokka:Saksan jalkapallostadionit Luokka:Frankfurt am Mainin rakennukset ja rakennelmat Luokka:Eintracht Frankfurt
Kasey Keller

Kasey Keller (s. 29. marraskuuta 1969 Olympia, Washington, Yhdysvallat) on yhdysvaltalainen jalkapallomaalivahti. Hän pelaajauransa viimeinen seura oli MLS-joukkue Seattle Sounders.Sounders FC Announce the Signing of Goalkeeper Kasey Keller Seattle Sounders FC. Viitattu 23.10.2008. == Ura == Keller pelasi college-aikanaan Portlandin yliopiston joukkueessa. Hänen ensimmäinen maaottelunsa oli Kolumbiaa vastaan 4. helmikuuta 1990.Kasey Keller US Soccer. Viitattu 23.10.2008. 1990 MM-kisojen jälkeen Keller hän siirtyi Englantiin Millwalliin, jossa hän pelasi 178 sarjaottelua vuosina 1992–1996. Vuosina 1996-1999 hän pelasi Valioliigan Leicester Cityssä, jossa hän oli voittamassa Englannin liigacupia vuonna 1997. Keller valittiin Yhdysvaltain vuoden jalkapalloilijaksi vuosina 1997, 1999 ja 2005. Kaudeksi 1999–2000 Keller siirtyi espanjalaiseen Rayo Vallecanoon, josta palasi elokuussa 2001 Valioliigaan, tällä kertaa Tottenhamiin. Marraskuussa 2004 hänet lainattiin Southamptoniin, jossa ehti pelata kuitenkin vain neljä peliä ennen siirtymistään tammikuussa 2005 Saksan Bundesliigan Borussia Mönchengladbachiin ilmaisella siirrolla sarjan talvitauon aikana. Kauden 2007–2008 Keller pelasi jälleen Englannissa Fulhamin joukkueessa, minkä jälkeen hän palasi kotiseudulleen Washingtonin osavaltioon ja teki sopimuksen Seattle Soundersin kanssa. Keller on pelannut MM-kilpailuissa vuosina 1990, 1998, 2002 ja 2006. Hän pelasi myös vuosien 1996 ja 2000 olympialaisissa. Kaikkiaan hän pelasi 102 maaottelua, viimeisen vuonna 2007. == Lähteet == Luokka:Yhdysvaltalaiset jalkapallomaalivahdit Luokka:Vuonna 1969 syntyneet Luokka:Elävät henkilöt